Viborger Samler, 1846-08-25
J Viborg Stiftstidende Nr. 98 for dette Aar har en Jndsender anmeldt, at jeg havde forfærdiget en Plov, der paa eengang skjærer og vender tvende Furer, hvilket og er Sandhed. Ligeledes har den ærede Jndsender opfordret mig til at meddele i et offentligt Blad en Beskrivelse over Plovens Jndretning, for derved at bidrage til Udbredelsen af Samme som et nyttig Redskab. At virke og gavne er min Lyst og Glæde, og dersom jeg ved at meddele en Beskrivelse over bemeldte Plovs Indretning kan udrette Noget til Gavn enten for Enkelte eller det Almindelige, vil jeg med Beredvillighed efterkomme Opfordringen. Den ommeldte dobbelte Plov er en Hjulplov med 2 Hjul, ligesom paa de almindelige Hjulplove. Aasen paa den forreste Plov er af Træ og ganske indrettet som den bageste Deel af en anden Hjulplov, med Muldplade af valtset Jern, hvilken Sidste er saaledes indrettet, at den kan hæves og synkes; men Haandvidden, som ikke afbenyttes til Plovens Styrelse, er afkappet c. 4 Tommer ovenfor det Sted, hvor Aasen er indsat deri. Den bageste Plov er sammenføiet til venstre Side af den forreste, og er saa langt bag den forreste, at den bageste Deel af Skjæret paa denne udgjør med Aasen paa Samme en Retvinkel med Forspidsen af Langjernet paa den bageste Plov. Aasen paa denne er af Jern, men Haandvidden er af Træ, hvilket ikke er noget Væsentligt. Aasen høier foranLangjernet ind til Aasen paa den forreste Plov, og er befæstet til Samme ved tvende Skruenagler, den ene foran Langjernet, og den anden foran Sulen paa den forreste Plov. Tillige er paa den bageste Plov, for at holde den i passende Afstand fra den forreste, hvilket bestemmer Plovfurens Brede, fra Aasen af den bageste en Jernbøile, som gaaer igjennem Haandvidden, paa den forreste, og er forsynet med en Skrue paa hver Side af Haandvidden, for derved at kunne give den bageste Plov en smalere eller bredere Afstand fra den forreste. Ogsaa paa den bageste er Muldpladen af Jern, og kan hæves og synkes ligesom paa den forreste. For at kunne give begge Plove en passende Stilling mod hinanden, maae de ved at sammenbindes eller forenes stilles paa en horizontal liggende Flade. Skjærernes Forspidser, Vinger og Hælene maae have en lige horizontal Stilling. Paa den forreste Plov er ved Siden af Lang jernet en Jernfjeder, hvorved Ploven stilles til at gribe meer eller mindre ind. J Førstningen brugte jeg Dobbeltploven som Svingplov, men da vilde det ikke ret lykkes mig at faae den til at gaae ordentlig. Nu derimod, da den bruges som Hjulplov, er den meget stadig i sin Gang. Det er vanskeligt nok for mig, hvilket jeg føler, at være baade tydelig og fuldstændig i Beskrivelsen; men om Nogen maatte ønske nøiere Underretning, og enten vil komme til mig, eller skrive mig til, er jeg beredvillig at meddele Samme. Forommeldte dobbelte Plov har jeg, som ommeldt, brugt i 3 Aar. Da jeg, som ukyndig i Mekanikens Love, efter egen Opfindelse har indrettet bemeldte Plov, saa er det let at indsee, at en eller anden Jndretning ved Samme muligen kunde gjøres bedre og være mere hensigtsmæssig. Paa jævn Jord kunne 2 almindelig gode Heste godt trække den, og saavel Vaarsæd som Efteraarssæd hastigere lægges, naar Veiret er godt og Jorden tjenlig at modtage Samme. Niels Thorsager.